
REPUBLIKA HRVATSKA
Trgovački sud u Zagrebu
Zagreb, Amruševa 2/II, desno (p.p. 455)


23.   St-5201/2015


R E P U B L I K A    H R V A T S K A
R J E Š E NJ E


	Trgovački sud u Zagrebu po sucu pojedincu Romini Markovinović, u skraćenom stečajnom postupku pokrenutim nad dužnikom FINANCIJSKE AGENCIJE, za provedbu skraćenog stečajnog postupka nad dužnikom CROMARK d.o.o., OIB:04980538323, Zagreb, IV Stara Pešćenica 1, dana 19. rujna 2016.


r i j e š i o    je


Obustavlja se skraćeni stečajni postupak nad dužnikom CROMARK d.o.o., OIB:04980538323, Zagreb, IV Stara Pešćenica 1.



Obrazloženje


Po prijedlogu Financijske agencije ovaj je sud, pokrenuo skraćeni stečajni postupak nad gore navedenim dužnikom, sukladno odredbi čl. 428. i 429. Stečajnog zakona (NN 71/15). Oglasom je pozvao osobe ovlaštene za zastupanje dužnika po zakonu dostaviti javnobilježnički ovjerovljeni popis imovine i obveza, te temeljem čl. 13., 17., 117. st. 3. i 430. SZ dužnikove vjerovnike predložiti otvaranje redovnog stečajnog postupka uz upozorenje o pravnim posljedicama nepodnošenja takovog prijedloga, sve temeljem čl. 430.SZ.
	Vjerovnik TLM ALUMINIUM d.d. u stečaju, Ulica Narodnog preporoda 12, Šibenik, OIB:82733440679 je podneskom od 02. veljače 2016., predložio otvaranje redovnog stečajnog postupka nad dužnikom, te je vjerovnik JUB d.o.o., Samobor, Ul.Hrvatskih braniteljla 11, OIB:05407197431 je podneskom od 26.siječnja 2016., predložio otvaranje redovnog stečajnog postupka nad dužnikom. 
	Isti su daljnjim zaključkom od 15. lipnja 2016.g. pozvani uplatiti ukupan iznos od 6.000,00 kuna koja novčana sredstva služe za namirenje troškova postupka, što je JUB d.o.o., Samobor, Ul.Hrvatskih braniteljla 11, OIB:05407197431 i učinio dana 01. srpnja 2016.g.
	Kako time proizlazi da nisu ispunjeni uvjeti iz čl. 423. SZ za istovremenim otvaranjem i zaključenjem skraćenog stečajnog postupka nad dužnikom, to je odlučeno kao u izreci ovog rješenja temeljem odredbe čl. 433. SZ-a, obustavljen skraćeni stečajni postupak.
Nakon pravomoćnosti ovog rješenja, sud će posebnim rješenjem pokrenuti prethodni 

postupak nad dužnikom,  radi utvrđivanja uvjeta za otvaranje stečajnog postupka ili će odmah otvoriti stečajni postupak, sve sukladno odredbi čl. 433 SZ-a.

U Zagrebu 19. rujna 2016. godine
SUDAC:
Romina Markovinović,v.r.


	Za točnost opravka:
	Marina Ulamec

Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka. 

